text: Gravide kan igen føde i Haderslev
  20 august 2012 kl. 08.15
  Haderslev Sygehus åbner igen for, at nye borgere kan komme til verden fra 1. november. Lægemangel førte til, at sygehuset lukkede for fødsler 1. august.
  Sygehus Sønderjylland har ansat overlæge Carl Næsbøl som speciallæge på fødeafdelingen, så den kan genåbne.
  I perioden frem til 1. november er fødende i Haderslev henvist til fødeafdelingen i Sønderborg eller Kolding.
  Efterfødselssamtaler kan stadig foregå i Haderslev Jordemodercenter mandag, tirsdag, onsdag, torsdag og lørdag. 
  Gynækologiske operationer, som hidtil er blevet udført i Haderslev, komme til at foregå på fødeafdelingen i Sønderborg.
  Region Syddanmark flytter fødeafdelingen i Haderslev til det nye familiehus på sygehuset i Aabenraa i foråret 2014.
  På det tidspunkt samles alle sønderjyske fødsler i Aabenraa.
  Sygehuset i Haderslev nedlægges. Bygningerne er sat til salg.
  